PLAT ฟุ้งธุรกิจโต โชว์กำไร Q3/58 โตเกือบ 30%
PLAT เผยกำไร Q3/58 โต 29.39% หลังมีรายได้จากธุรกิจให้เช่าและบริการ, ธุรกิจโรงแรม และธุรกิจขายอาหารและเครื่องดื่มเพิ่มขึ้น ขณะที่ค่าใช้จ่ายในการบริหาร-การเงินลดลง 
11 พ.ย. 2558

บริษัท เดอะ แพลทินัม กรุ๊ป  จำกัด (มหาชน) หรือ PLAT รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 158.78 ล้านบาท หรือมีกำไรสุทธิ 0.06 บาทต่อหุ้น เพิ่มขึ้น 29.39% จากช่วงเดียวกันของปีก่อนที่มีกำไรสุทธิ 122.71 ล้านบาท หรือมีกำไรสุทธิ 0.06 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 458.13 ล้านบาท หรือมีกำไรสุทธิ 0.16 บาทต่อหุ้น เพิ่มขึ้น 47.23% จากช่วงเดียวกันของปีก่อนที่มีกำไรสุทธิ 311.16 ล้านบาท หรือมีกำไรต่อสุทธิ 0.18 บาทต่อหุ้น
โดยกำไรที่เพิ่มขึ้นในไตรมาสดังกล่าวเนื่องจาก บริษัทมีกำไรขั้นต้นจากธุรกิจให้เช่าและบริการ, ธุรกิจโรงแรม และธุรกิจขายอาหารและเครื่องดื่มเพิ่มขึ้น ขณะที่ค่าใช้จ่ายในการบริหารและค่าใช้จ่ายทางการเงินลดลง